3. Endelig vedtagelse af tillæg nr. 4 til indsatsplan [adresse] for grundvandsbeskyttelse 
(Åben)
Tidl. politisk behandling BY, 17.12.24, pkt. 8
Forventet sagsgang
TM-U, ØK, BY
Lovgrundlag
Vandforsyningsloven, Indsatsplanbekendtgørelsen, 
Miljøbeskyttelsesloven
SAGENS INDHOLD
Byrådet skal i denne sag tage endelig stilling til ”Tillæg nr. 4 til Indsatsplan [adresse]”. 
Det er et tillæg, der indeholder en indsats overfor nitratudvaskning samt pesticidanvendelse på 
landbrugsjord nær drikkevandsboringer. Tillægget omfatter fire handleplaner for grundvandsbeskyttelse:

En handleplan for [adresse] kildeplads på [adresse] 

En handleplan for Thorsø Vandværks kildeplads på [adresse]

En handleplan for Vellev Vandværk

En handleplan for [adresse] kildepladser på [adresse] og Neder Hadsten.
Den digitale udgave af ”Tillæg nr. 4 til Indsatsplan [adresse]” kan findes her, og er vedlagt som bilag. 
Byrådet skal desuden tage stilling til ekspropriationsvillighed, hvis det viser sig, at nitrat- og 
pesticidindsatsen ikke kan gennemføres som frivillige aftaler. Vedlagt findes som bilag en oversigt over 
berørte matrikler og tilhørende kort.
Byrådet vedtog forslaget til tillæg nr. 4 med den bemærkning, at ”processen frem mod implementering af 
nitrat- og pesticidrestriktion på arealerne ønskes fremskyndet. Derfor bedes forvaltningen i høringsperioden 
afdække muligheden for, bl.a. gennem dialog med vandværkerne, at skærpe tidsrammen for processen.”
Forslaget har været i offentlig høring i perioden 20. december 2024 til 14. marts 2025. Der er i 
høringsperioden indkommet ti høringssvar fra seks lodsejere, tre idrætsforeninger og en rideklub.
Idet nogle af høringssvarene til handleplanerne for [adresse], [adresse] og [adresse], 
[adresse] indeholder bemærkninger, som Teknik og Miljø skal have afklaret nærmere, foreslås det 
at udsætte den endelige behandling af disse to handleplaner og lade dem indgå i et kommende tillæg nr. 6 
til [adresse].
I denne sag færdiggøres dermed tillæg nr. 4 til Indsatsplan [adresse] med handleplanerne for Hadsten 
Vandværk, Ravngårdsvej og Neder Hadsten samt for Vellev Vandværk. 
Der er indkommet ét høringssvar til hver af disse to handleplaner. Det ene er fra Vellev Idrætsforening, og 
det andet er fra en lodsejer på [adresse].
Høringssvaret fra Vellev Idrætsforening omhandler udfordringer med fortsat anvendelse af boldbanen (som 
er klubbens kampbane) på betryggende vis ved ophør af kvælstofgødskning på den ene halvdel af banen. 
Idrætsforeningen er bekymret for, at deres kampbane ikke længere kan anvendes til kamp. Dette har stor 
betydning for Vellev by og idrætsforeningen. De anmoder om dialog med kommunen til løsning af 
udfordringerne.
[adresse]: EMN-2023-02121
Dok-ID: 3846906
Sagsbehandler: kahn
Teknik- og Miljøudvalget
9. maj 2025  15:00
Høringssvaret fra Ravngårdsvej omhandler udfordringer med fortsat opretholdelse af hestehold, da kravene 
til grundvandsbeskyttelse medfører et behov for et større areal til hesteholdet end tidligere. De ønsker at 
indgå i en dialog med kommunen om at erhverve et supplerende areal for at opfylde kravene.
Høringssvar samt Teknik og Miljøs indstilling og bemærkninger fremgår af bilag.
VURDERING
Til afdækning af Byrådets ønske om at fremskynde processen med implementering af nitrat- og 
pesticidindsats, har forvaltningen følgende at bemærke:
Det fremgår af Indsatsplan [adresse], at aftaleprocessen i forbindelse med indsatser over for nitrat og 
pesticider skal være påbegyndt inden for et halvt år, og afsluttet inden for tre år efter handleplanen er 
endelig vedtaget. Hvis det ikke er muligt at indgå frivillige aftaler, meddeler Favrskov Kommune de 
nødvendige restriktioner i form af påbud.
Forhandlingerne om frivillige lodsejeraftaler skal således påbegyndes i 2025 i de to handleplaner. 
Lodsejerforhandlingerne skal foregå mellem lodsejere og vandforsyning. Det er erfaringen fra en række 
andre kommuner, at lodsejerforhandlinger tager tid, bl.a. for at sikre en god proces. Vandforsyningen vil 
kunne overdrage forhandlingen til Vandsamarbejdet, hvor det ligeledes er frivillig arbejdskraft, der driver 
forhandlingerne.
Forvaltningen vil fremadrettet have særlig fokus på fremdriften i forhandlingerne af de frivillige aftaler og 
straks påbyde de nødvendige restriktioner, når/hvis frivillige aftaler ikke er mulige. 
Processen er påbegyndt eller forsøgt fremskyndet på forskellig vis allerede.
Ved [adresse] har lodsejere modtaget erstatningstilbud i 2023 (som gennemførsel af tillæg nr. 2), og 
lodsejerforhandlingerne er allerede i gang. Der arbejdes på en løsning med en mosaik af 
dyrkningsrestriktioner og eventuel skovrejsning.
Ved Vellev har lodsejere modtaget erstatningstilbud i august 2024, og på et efterfølgende lodsejermøde 
var der drøftelser af gennemførsel.
Der har i marts 2025 været afholdt et møde med Vellev Vandværk og de omkringliggende vandværker. Der 
blev drøftet alternative muligheder for forsyning af Sabine Johansen. Hvis Vellev Vandværk lukker, vil nitrat og 
pesticidrestriktioner ikke være nødvendige. Teknik og Miljø vil være i tæt og løbende dialog med Sabine Johansen 
Vandværk herom. Da afklaring af vandværkets fremtid tager tid, bliver handleplanen fastholdt for 
nuværende, så fremdriften i lodsejerforhandlinger ikke bliver forsinket.
Der er indhentet hensigtserklæringer fra lodsejere ved både Ravngårdsvej og Sabine Johansen, hvor BNBO-indsats 
afventer den større nitratindsats, og forvaltningen forventer derfor, at arealerne allerede fra i år ikke dyrkes 
med brug af pesticider. 
Teknik og Miljø indstiller, at ordlyden om tidshorisont for gennemførelse af indsatser generelt ikke ændres. 
Forvaltningen vil dog have et skærpet fokus på fremdriften i gennemførsel af nitrat- og 
pesticidrestriktionerne og skride til påbud, når/hvis det bliver klart, at frivillige aftaler ikke er mulige. Aftaler 
om dyrkningsrestriktioner implementeres i sammenhæng med dyrkningspraksis. De vil som udgangspunkt 
skulle indgås senest i løbet af 2027, og inden planlægning af dyrkningssæson 2028 påbegyndes.
På baggrund af de indkomne høringssvar, indstiller Teknik og Miljø, at der foretages ændringer i ordlyden 
i forhold til forslaget til ”Tillæg nr. 4 til Indsatsplan [adresse]”, der har været i offentlig høring:

Tekst om tillæg nr. 4 i den digitale plan tilrettes, så det tydeligt fremgår, at forslag til tillæg nr. 4 
omhandlede fire handleplaner, og endelig vedtagelse af tillæg nr. 4 omhandler to af disse, mens de to 
andre handleplaner behandles endeligt som tillæg nr. 6

At matrikel tilhørende [adresse] kort.
ØKONOMI
De almene vandforsyninger indbetaler et årligt beløb til Vandsamarbejdet. Vandsamarbejdet er en forening, 
hvor alle almene vandforsyninger i kommunen er medlem. Vandsamarbejdet anvender disse midler til at 
udbetale erstatning til lodsejere for rådighedsindskrænkninger, der er besluttet i en indsatsplan for 
grundvandsbeskyttelse.
Den foreslåede pesticid- og nitratindsats skønnes at medføre en udgift for Vandsamarbejdet på 7-8 mio. 
kr. i de to områder. 
Tillægget har derudover en konsekvens for Favrskov Kommune, som har udgifter til ekstern rådgiverhjælp 
til at føre tilsyn med overholdelse af dyrkningsrestriktioner. Desuden udføres en del af de nødvendige 
indsatser af Favrskov Kommune, idet Teknik og Miljø i tillæg nr. 4 forpligter sig til at have øget fokus på 
virksomheder og anlæg i vandværkernes indvindingsoplande. Det vil medføre flere tilsyn og vurderinger og 
dermed forøget sagsbehandling i forvaltningen. Det forventes, at opgaven kan løses inden for eksisterende 
midler til grundvandsbeskyttelse (A-203 i Budget 2025-28). 
INDDRAGELSE
Teknik og Miljø har i høringsperioden inddraget de berørte vandværker, Vandsamarbejdet og lodsejerne 
gennem møder, skriftlig kommunikation og dialog.
Lodsejerne i indvindingsoplandet til Vellev Vandværk, der kan blive direkte berørt samt Vellev 
Idrætsforening, har i høringsperioden været inviteret til møde, hvor de er blevet orienteret om restriktioner 
ift. nitrat og pesticider og hvilken betydning, de forventes at få for dem. Der har været en drøftelse og 
afklaring af spørgsmål på mødet. 
Lodsejerne i indvindingsoplandet til [adresse] kildeplads på [adresse] har gennem to år 
været inddraget i gennemførsel af nitratindsatsen i oplandet og har derfor alene modtaget skriftlig 
information om tillæg nr. 4 i høringsperioden.
Koordinationsforum for Grundvand, der er en lovhjemlet høringspart på grundvandsområdet, er blevet 
præsenteret for høringssvarene og det endelige tillæg. Ingen af medlemmerne har bemærkninger hertil. 
Landbrugsorganisationerne opfordrede til, at Favrskov Kommune også af hensyn til lodsejerne sikrer 
koordinering mellem indsatser for grundvandsbeskyttelse og indsatser i den grønne trepart. 
INDSTILLING
Direktøren for Teknik og Miljø indstiller til Byrådet:
1.
At godkende ”Tillæg nr. 4 til Indsatsplan [adresse]” med handleplaner for [adresse], 
Ravngårdsvej og Neder Hadsten samt for Vellev Vandværk.
2.
At udsætte endelig behandling af den del af ”Tillæg nr. 4 til Indsatsplan [adresse]”, der omhandler 
handleplaner for [adresse], [adresse] og [adresse], [adresse] til et 
kommende ”Tillæg nr. 6 til Indsatsplan [adresse]”.
3.
At ”Tillæg nr. 2 til Indsatsplan [adresse]” med handleplan for [adresse], Ravngårdsvej og 
Neder Hadsten ophæves.
4.
At tilkendegive at ville ekspropriere dyrkningsretten på arealer med nitrat- og pesticidindsats efter 
miljøbeskyttelseslovens §§ 24, 24a eller 26a, hvis frivillige aftaler ikke er mulige. De berørte arealer 
og matrikeloversigt fremgår af bilag.
BESLUTNING
.
Teknik- og Miljøudvalget, 9. maj 2025: 
Fraværende: Ingen
Indstilles godkendt. 
Bilag

Bilag Matrikeloversigt_april2025 (3883587)

Høringssvar til Tillæg nr. 4  til Indsatsplan [adresse] (3878459)

Indstillinger og bemærkninger på baggrund af høringssvar, Tillæg nr. 4 til Indsatsplan [adresse] 
(3878545)

Tillæg nr. 4 Indsatsplan [adresse] (3898364)
